Han arbejdede derefter tidligt i 1550'erne som sanger og komponist for [[Costantino Castrioto]] i [[Napoli]], og det er antaget, at hans første kompositioner stammer fra denne tid. Han flyttede derefter til Rom, hvor han arbejdede for [[storhertug]]en af [[Toscana]] [[Cosimo I de' Medici]], som opretholdt en større husholdning i byen, og i 1553 var han ''[[Kapelmester|maestro di cappella]]'' i [[Laterankirken|Basilica di San Giovanni in Laterano]], som var og er [[Roms bispedømme|Roms domkirke]], hvilket gjorde stillingen til en yderst prestigefyldt post for en mand, som kun var 21 år gammel. Han havde imidlertid stillingen i blot et år, og yderligere et år efter hans afgang overtog [[Giovanni Pierluigi da Palestrina|Palestrina]] stillingen.
Musik